text: [{"text_idx": "#000000", "text": "Na Website ni iVakadinadina i Jiova"}, {"text_idx": "#000002", "text": "Veika Vakasaenisi & na iVolatabu"}, {"text_idx": "#000008", "text": "E dodonu me veiliutaki na Kalou o Jiova. E vinaka duadua na nona veiliutaki. Ena vakayacori na nona inaki me baleta na vuravura kei na kawatamata."}, {"text_idx": "#000009", "text": "E vakalewa \u201cna gata\u201d na veiliutaki i Jiova kei na ivakarau ni nona veiliutaki. E yalataka o Jiova me vakatubura e dua na \u201ckawa,\u201d ena qai qaqia na gata o Setani. (Vakatekivu 3:1-5, 15) Ia e vakatara o Jiova mera lewai ira ga na tamata nira vakarorogo vua na gata."}, {"text_idx": "#000010", "text": "E kaya o Jiova vei Eparaama ni \u201ckawa\u201d qo ena dua vei ira na nona kawa.\u200b\u2014Vakatekivu 22:18."}, {"text_idx": "#000011", "text": "E vakadeitaka o Jiova vei Tui Tevita vaka kina vei Solomoni na luvena ena dua na gauna e muri, ni na basika ena nodrau iyatukawa na \u201ckawa\u201d yalataki.\u200b\u20142 Samuela 7:12, 16; 1 Tui 9:\u200b3-5; Aisea 9:6, 7.."}, {"text_idx": "#000012", "text": "E vakaraitaka o Jiova ni o Jisu na \u201ckawa\u201d yalataki ena dabe ena idabedabe vakaturaga i Tevita.\u200b\u2014Kalatia 3:16; Luke 1:31-33; 3:21, 22."}, {"text_idx": "#000013", "text": "E tarova vakalekaleka na gata o Setani na \u201ckawa\u201d yalataki ni vakamatei Jisu. E vakaturi koya o Jiova ina bula vakalomalagi qai vakadonuya na yaga ni bula uasivi nei Jisu, e vakarautaka kina na yavu me vosoti na ivalavala ca, mera rawata tale ga na bula tawamudu na kawa nei Atama.\u200b\u2014Vakatekivu 3:15; Cakacaka 2:32-36; 1 Korinica 15:21, 22."}, {"text_idx": "#000014", "text": "O Jisu e kolotaka sobu i vuravura na gata o Setani, e biuti koya tiko e kea me dua na gauna lekaleka.\u200b\u2014Vakatakila 12:7-9, 12."}, {"text_idx": "#000015", "text": "E vesuki Setani o Jisu me 1,000 na yabaki me qai vakarusai koya, e qaqia vakaivakatakarakara na uluna. Sa vakayacori na inaki taumada nei Jiova me baleta na vuravura kei na kawatamata, sa muduka na kena vakarogorogocataki na yacana qai vakacerecerei na nona veiliutaki.\u200b\u2014Vakatakila 20:1-3, 10; 21:3, 4."}]